Asefru yewwi-aɣ-id neɣ iglem-aɣ-id tadyant yeḍran di taddart n tfilkut, mi ẓedmen iṛumyen fell-asen s labyu kkaten-ten, akken ad ten-snegren akken ma llan di taddart. At taddart fɣen-d akk, ula d tilawin-nsen, akken ad jahden zdat ucangu aṛumi. Yettwabder-d deg usefru dakken ula d lmal-nsen seddant, akken qqaren: “yedda uzegzaw d uquran”, nɣan amur ameqran deg imezdaɣ n taddart, syin ɣer-s xedmen lekka, arnan zzin-d i wid id-yeqqimen s iberyiren, ksen-asen lmakla, ur ufin ara ččen neɣ ara swen.